paragraph_text: Izgradnja autoceste započela je 8. rujna 2004. godine, a izgradnju je financirala Vlada Republike Srpske. Radovi na izgradnji su trebali biti završeni do 2008. godine, ali je dionica autoceste Klašnice - Mahovljani duga 5,6 kilometara otvorena krajem travnja 2011. godine, dok je druga dionica od Mahovljana do Bosanske Gradiške duga 26,5 kilometara otvorena 30. studenoga 2011. godine. Dana 16. ožujka 2015. u naselju Jakupovci kod Laktaša započela je naplata cestarine u iznosu od dvije do deset konvertibilnih maraka, u odnosu na kategoriju vozila.<ref>Počinje naplata putarine na autoputu Banjaluka-Gradiška, atvbl.com, preuzeto 8. travnja 2018.